burgasdotpro/wikipedia huggingface dataset:
Elektrónový pár

Elektrónový pár pozostáva z dvoch elektrónov, ktoré sa nachádzajú v tom istom molekulovom orbitále, ale majú opačné spiny. Tento koncept prvýkrát popísal Gilbert N. Lewis v roku 1916 spolu s konceptom kovalentnej väzby.
Keďže elektróny sú fermióny, podľa Pauliho vylučovacieho princípu nesmú mať dve tieto častice rovnaké kvantové čísla. Ak sa teda dva elektróny nachádzajú v tom istom orbitále a majú rovnaké vedľajšie kvantové číslo, musia mať rôzne spinové kvantové číslo. Táto podmienka takisto neumožňuje, aby v jednom orbitále boli viac ako dva elektróny.
Párovanie spinov je často energeticky výhodné a elektrónové páry majú v chémii dôležitú úlohu. Môžu tvoriť chemickú väzbu medzi dvoma atómami alebo môžu tvoriť voľný elektrónový pár valenčných elektrónov. Takisto v atómoch zapĺňajú vnútorné energetické hladiny.
Pretože v elektrónovom páre sú spárované spiny, magnetický moment týchto elektrónov sa navzájom vyruší, takže príspevok elektrónového páru k magnetickým vlastnostiam je zvyčajne diamagnetický.
Aj keď v chémii je pozorovaná tendencia elektrónov tvoriť páry, niekedy môžu elektróny existovať i ako nepárové elektróny.
V prípade kovovej väzby sú magnetické momenty do veľkej miery kompenzované, ale väzba je viac rozprostretá, takže jednotlivé páry elektrónov nie je možné rozlíšiť a je lepšie nad nimi uvažovať ako nad „oceánom“.
Pri supravodivosti vzniká špeciálny prípad tvorby elektrónového páru, a to je Cooperov pár.
Majster Konrád

Majster Konrád môže byť:
Fortuna liga 2022/2023

Fortuna liga 2022/2023 bol 30. ročník najvyššej futbalovej súťaže na Slovensku. Nováčikmi boli FK Železiarne Podbrezová, MFK Dukla Banská Bystrica a MFK Skalica. Majstrovský titul získal piatykrát v rade ŠK Slovan Bratislava. Zostupujúcim celkom bol MFK Tatran Liptovský Mikuláš, ktorý skončil na poslednom mieste v tabuľke.
Zdroj (obchodná sieť)

Zdroj, štátny podnik alebo Zdroj, národný podnik, skrátene Zdroj, bol názov siete samoobslužných predajní na Slovensku. Išlo o ekvivalent českej siete Pramen.
História.
Základom podniku sa stalo 28 predajní firiem Julius Meinl, Lahôdky Lamplota a Jedlo Bratislava, nad ktorými štát v roku 1948 získal kontrolu. Neskôr sa k ním pridali všetky tradičné koloniály, zelovoce, mäsiarstva a zmiešané tovary súkromných vlastníkov. Jeho prvým riaditeľom sa stal František Sloboda a centrála sídlila v Bratislave.
Dňa 30. novembra 1957 Zdroj otvoril dve samoobslužné predajne v Bratislave. Prvá sa nachádzala na 
vtedajšiom Stalinovom námestí a druhá na Vajnorskej ulici číslo 15.
Po páde socialistického režimu sa sieť rozbila na niekoľko krajských častí, ktoré sa neskôr sprivatizovali. V 90. rokoch 20. storočia tieto časti fungovali buď samostatne, v rôznych alianciách, s vlastnými sieťami, ako napríklad Verex, Mavop, Prima Zdroj či Sama, alebo postupne zanikli. 
Väčšina reťazcov z 90. rokov sa stala súčasťou siete CBA.
Ján Sirácky

Ján Sirácky môže byť:
Chyžky

Chyžky (zriedkavo tiež Kýšky; ) je vrch vo Veľkej Fatre. Leží nad obcou Liptovské Revúce, približne východne od Turčianskych Teplíc.
Poloha.
Nachádza sa v strednej časti Veľkej Fatry, v geomorfologickom podcelku Hôľna Fatra. Leží v Žilinskom kraji, na hranici okresov Ružomberok a Martin a zasahuje na katastrálne územie obce Liptovské Revúce a Necpaly. Najbližším sídlom sú východne ležiace Liptovské Revúce, juhovýchodne ležia Motyčky a Staré Hory a západne Necpaly a Blatnica. Vrch patrí do Národného parku Veľká Fatra.
Opis.
Chyžky sú súčasťou hlavného veľkofatranského hrebeňa medzi Ploskou () a Ostredkom (). V okolí výškovo málo výrazný vrch má na niektorých mapách uvedenú výšku aj Severným smerom susedí mohutný Borišov (), východne Ploská a Brnovské (), južným smerom Ostré brdo () a Suchý vrch () a západným Biela skala (). Masív patrí do povodia rieky Váh; západné svahy hrebeňa odvodňuje Necpalský potok do rieky Turiec, voda z juhovýchodných odteká Lopušnou do rieky Revúca. Vrcholom prechádza Veľkofatranská magistrála a na južnom úbočí stoji salaš.
Výhľady.
Vrcholová časť je pokrytá nesúvislým, miestami riedkym lesom, ktorý umožňuje obmedzený rozhľad. Z vhodných lokalít bez vyššej vegetácie je možné pozorovať okolité veľkofatranské vrcholy, pri priaznivých podmienkach vidieť tiež Nízke Tatry, Veporské vrchy, Poľanu a Malú Fatru.
Turistická značkovaná trasa číslo 0840

 Turistická značkovaná trasa číslo 0840 je červená trasa, ktorá spája po hrebeni Javorského Beskydu a následne Jablunkovského medzihoria mesto Čadca a hranicu s Poľskom v obci Skalité. Jej dĺžka je 14 km. 
Priebeh trasy.
Trasa začína pri obchodnom centre v meste Čadca (nástup sem je možný po zelenej trase od železničnej stanice), pokračuje smerom na východ, podchádza diaľnicu a stúpa na hrebeň Javorského Beskydu nad Horelicou. Nad osadou "Bryndzárovci" sa stáča viac na severovýchod a pokračuje po hrebeni cez Horelickú Kykulu až na vrchol Javorského, kde odbočuje chodník do centra Oščadnice. Za vrcholom sa stáča na sever ponad oščadnickú osadu "Rovne" a smeruje k Lieskovej, kde sa stáča na severozápad, stretáva chodník z Čierneho do Oščadnice a spoločne s ním pokračuje na rázcestie "Tri kopce". Odtiaľ zostupuje smerom na sever až severovýchod do údolia Čierňanky k železničnej stanici v obci Skalité. 
Po prechode centrom obce trasa stúpa do Jablunkovského medzihoria ponad tunel Poľana na hrebeň pohoria. Cez vrch "Grúň" smeruje k vrchu Kykula, ktorej vrchol obchádza južne, stáča sa na juhovýchod a pozdĺž štátnej hranice s Poľskom zostupuje do sedla Príslop v priestore bývalého hraničného priechodu Skalité-Myto. Po prechode ponad D3 sa stáča na juh, prechádza cez posledný nevýrazný vrch, z ktorého zostupuje do cieľa trasy pri železničnej zastávke Serafínov vo Zwardoňskom sedle. Tu nadväzuje krátky chodník smerom na štátnu hranicu, ktorý spája oblasť so sieťou poľských turistických trás.
Fionnula Flanaganová

Fionnula Flanaganová (* 10. december 1941, Dublin, Írsko) je írska herečka. V roku 2012 získala ocenenie IFTA, za celoživotné dielo v zábavnom priemysle.
Detstvo a mladosť.
Jej otec bol dôstojník írskej armády a komunista. Jej rodičia nehovorili írsky a v detstve sa Flanaganová naučila aj anglicky, aj írsky. Študovala v Anglicku a vo Švajčiarsku.
Kariéra.
Od roku 1965 sa venovala divadelnému a rozhlasovému herectvu. Účinkovala tiež na Broadwayi. V roku 1975 si zahrala po boku Elizabeth Montgomery a Glorie Stuart vo filme "The Legend of Lizzie Borden".
V roku 2001 sa objavila v dráme "Tí druhí", po boku Nicole Kidman. Za svoj herecký výkon vo filme získala ocenenie Saturn Award. V roku 2005 si zahrala vo filme "Transamerika".
V roku 2005 sa objavila v televíznom seriáli "Zjavenia" po boku Nataschy McElhone a Billyho Pullmana. Pripojila sa aj k hereckému obsadeniu televízneho seriálu "Bratstvo" v roku 2007 a v rovnakom roku hosťovala v ďalšom televíznom seriáli "Nezvestní".
Súkromný život.
Flanaganová bola vydatá od roku 1972 za psychiatra Garretta O’Connora. Ich manželstvo bolo bezdetné. O’Connor zomrel v septembri 2015. Spoločne s jej manželom boli známi tým, že vo svojom dome v Hollywood Hills často organizovali večierky pre ľudí z írskej komunity.
HOMO a LUMO

HOMO a LUMO sú druhy molekulových orbitálov. HOMO je skratka pre "highest occupied molecular orbital", teda najvyšší obsadený molekulový orbitál, a LUMO je skratka pre "lowest unoccupied molecular orbital", teda najnižší neobsadený molekulový orbitál.
HOMO–LUMO medzera.
Energetický rozdiel medzi HOMO a LUMO sa nazýva HOMO–LUMO medzera. Tieto orbitály sa niekedy nazývajú i hraničné orbitály, napríklad v teórii hraničných molekulárnych orbitálov. Energetický rozdiel medzi týmito orbitálmi sa dá použiť na predpoveď sily a stability komplexov prechodných kovov ako i na určenie farieb, ktoré tieto komplexy majú v roztoku.
Polovodiče.
HOMO je pre organické polovodiče približne tým, čím je valenčný pás pre anorganické polovodiče a kvantové body. Rovnaká analógia platí pre LUMO a vodivostný pás. 
Organokovová chémia.
V chémii organokovov je možné použiť rozmer lalokov LUMO na určenie miesta, kde sa budú viazať pí ligandy.
SOMO.
SOMO je skratka pre "singly occupied molecular orbital", teda molekulový orbitál s jedným elektrónom, napríklad HOMO orbitál radikálu.
Najbližšie orbitály - NHOMO a SLUMO.
Ak existujú, tak molekulové orbitály hneď pod HOMO a hneď nad LUMO takisto hrajú úlohu v teórii hraničných orbitálov. Tieto orbitály sa označujú ako NHOMO, teda "next-to-highest occupied molecular orbital" - druhý najvyšší obsadený molekulový orbitál, a SLUMO, "second lowest unoccupied molecular orbital" - druhý najnišží neobsadený molekulový orbitál. Tieto orbitály sa niekedy označujú i ako HOMO-1 a LUMO+1.
Skús sa do mňa zahryznúť

Skús sa do mňa zahryznúť (No 8) je siedmy štúdiový a celkovo ôsmy album slovenskej rockovej skupiny Metalinda. Album v roku 1998 vydalo hudobné vydavateľstvo Meta Music. Pri nahrávaní tohto albumu bubeníka Jána Lapoša nahradil Ľubomír Lichý (hrával aj v kapelách Dereš, Hematit...).
Zlatý pohár CONCACAF 2005

Zlatý pohár CONCACAF 2005 bol 8. ročníkom Zlatého poháru CONCACAF a 18. ročníkom kontinentálnych majstrovstiev. Turnaj sa hral v USA v dňoch od 6. do 24. júla 2005. Obhajcom titulu bolo .
Na turnaji sa predstavili aj tímy mimo konfederácie CONCACAF, konkrétne zo zóny CONMEBOL a z Konfederácie afrického futbalu.
Víťazom turnaja sa stali , vo finále porazili Panamu po penaltovom rozstrele.
Kvalifikované tímy.
Turnaja sa zúčastnilo 12 tímov.
Songs for While I’m Away (1974)

Songs for While I’m Away je prvý zväzok zbierky básní Phila Lynotta z roku 1974. Hudobník túto knihu venoval svojmu otcovi Cecilovi Parrisovi.
Básnická zbierka "Songs for While I’m Away" vyšla v počte 1000 kópií, z toho 200 v čiernej pozlátenej pevnej väzbe z teľacej kože a 800 ako paperback. Na 31 stranách sa nachádza predslov Petra Fallona, 6 ilustrácii od Tima Bootha a Jima Fitzpatricka a texty k 20 piesňam.
Élisabeth Borneová

Élisabeth Borneová (; * 18. apríl 1961, Paríž) je francúzska stavebná inžinierka, manažérka a ľavicová politička, od mája 2022 do januára 2024 premiérka Francúzska.
V rokoch 20172019 bola ministerkou dopravy, 20192020 ministerkou životného prostredia a 20202022 ministerkou práce. Po demisii Jeana Castexa ju prezident Emanuel Macron 16. mája 2022 vymenoval za premiérku. Stala sa tak druhou ženou v histórii Francúzska na poste premiéra a prvou po viac ako 30 rokoch.
V minulosti mala blízko k socialistickej strane (Parti socialiste, skr. PS), avšak bez formálneho členstva. Od roku 2017 je členkou vládnej strany Renesancia (LREM, predtým La République En Marche), a od 2020 súbežne aj členkou mikrostrany Territoires de progrès (TdP).
8. januára 2024 po menej než dvoch rokoch odstupíla z fuknkcie, nahradil ju Gabriel Attal.
Leštidlo na topánky

Leštidlo (alebo krém) na topánky (alebo obuv) je zvyčajne vosková pasta alebo krém, ktorá sa používa na kožené topánky, aby žiarili, boli vodotesné, obnovili svoj vzhľad a ďalej tiež k tomu, aby sa predĺžila ich životnosť.
Rôzne substancie boli používané ako krém na topánky po stovky rokov, začínalo sa prirodzenými substanciami, takými ako je vosk a loj. Moderné lesky a krémy boli predstavené na začiatku 20. storočia, niektoré produkty ako Kiwi (1906) sa používajú dodnes.
Dnes sa leštidlo na topánky zvyčajne vyrába zo zmesi syntetických hmôt, vrátane nafty, terpentínu, farieb a gumy. Pri ich výrobe sú využívané moderné chemické inžinierske procesy. Leštidlo na topánky môže byť aj jedovaté.
Náhrada.
Ako náhrada leštidla na topánky sa v minulosti využívala aj Indulona, čo je pôvodne ochranný krém na ľudskú pokožku.
Delta väzba

Delta väzba (δ väzba) označuje kovalentnú chemickú väzbu, v ktore sa prekrývajú štyri laloky jedného atómového orbitálu so štyrmi lalokmi iného atómového orbitálu. Tento prekryv vedie k tvorbe väzbového molekulárneho orbitálu, ktorý má dve uzlové roviny, ktoré obsahujú medzijadrovú os a prechádzajú oboma atómami.
Grécke písmeno δ, ktoré sa používa na označenie tejto väzby, odkazuje na d orbitály, pretože orbitálová symetria delta väzby je pri pohľade cez väzbovú os rovnaká ako zvyčajná symetria (štvorlalokových) d orbitálov. Tento druh väzby bol pozorovaný u atómov, ktoré majú obsadené d orbitály s dostatočne nízkou energiou na to, aby sa účastnili kovalentnej väzby, ako je to napríklad u organokovových zlúčenín prechodných kovov. Niektoré zlúčeniny rénia, molybdénu a chrómu majú štvoritú väzbu, ktorá sa skladá z jednej sigma väzby, dvoch pí väzieb a jednej delta väzby.
Orbitálová symetria δ väzbového orbitálu sa líši od pí protiväzbového orbitálu, ktorý má jednu uzlovú rovinu, v ktorej sa nachádza medzijadrová os a druhú uzlovú rovinu kolmú na túto os medzi atómami. U δ väzby prechádzajú obe roviny medzijadrovou osou.
Zápis „δ“ prvýkrát použil Robert Mulliken v roku 1931. Prvá zlúčenina, u ktorej bola pozorovaná δ väzba, bol oktachlórodirenitan draselný. V roku 1965 F. A. Cotton poznamenal, že delta väzba je prítomná v Re-Re štvoritej väzby v anióne [Re2Cl8]2−. Ďalšm zaujímavým príkladom delta väzby je trikarbonyl cyklobutadiénželeza, kde je delta väzba medzi d orbitálom železa a štyrmi p orbitálmi prítomnej molekuly cyklobutadiénu.
Tamron

Tamron Co., Ltd () je japonská spoločnosť, ktorá vyrába:
Sony vlastní 11,08 % akcií spoločnosti.
Biela skala (vrch vo Veľkej Fatre)

Biela skala () je vrch vo Veľkej Fatre. Leží nad obcou Necpaly, približne východne od Turčianskych Teplíc.
Poloha.
Nachádza sa v strednej časti Veľkej Fatry, v geomorfologickom podcelku Hôľna Fatra. Leží v Žilinskom kraji, v okrese Martin a zasahuje na katastrálne územie obce Blatnica a Necpaly. Najbližšími sídlami sú východne ležiace Liptovské Revúce, juhovýchodne ležiace Motyčky a Staré Hory, západným smerom sa nachádzajú Necpaly a Blatnica. Vrch patrí do Národného parku Veľká Fatra.
Opis.
Biela skala leží v bočnom hrebeni, ktorý vybieha z masívu Suchého vrchu () severozápadným smerom na Koziu skalu (). Juhozápadné svahy klesajú do Vrátnej doliny, severné vymedzuje Necpalská dolina a dolina Revúcky mlyn. Severným smerom susedí Prierastlé () a Borišov (), východne leží Ploská (), Chyžky () a Suchý vrch, južne Ostredok () a Kráľova skala () a západne Skalná () a Lubená (). Masív patrí do povodia rieky Váh, resp. jeho čiastkového povodia rieky Turiec; severné svahy hrebeňa odvodňuje Necpalský potok, vodu z južných odvádza Vrátňanský potok do Gaderského potoka a rieky Turiec. Na vrchol nevedie značený chodník a jeho časť patrí do prírodnej rezervácie Biela skala. V masíve je jaskyňa.
Výhľady.
Vrcholovú časť pokrýva nesúvislý, miestami riedky les, ktorý umožňuje obmedzený rozhľad. Z vhodných lokalít bez vyššej vegetácie je možné pozorovať okolité veľkofatranské vrcholy, pri priaznivých podmienkach tiež Nízke Tatry, Malú Fatru a Strážovské vrchy.
Prístup.
Na vrchol nevedie značený chodník, preto prístup je možný lesným chodníkom po hrebeni.
Národné futbalové mužstvo Holandských Antíl

Národné futbalové mužstvo Holandských Antíl reprezentovalo Holandské Antily na medzinárodných futbalových súťažiach. Holandské Antily sa skladali z dvojice štátov a súčasných národných tímov Bonaire, Curaçao. Do roku 1986 bola súčasťou Holandských Antíl aj . Národný tím existoval do roku 2011. Holandské Antily sa nikdy nekvalifikovali na MS. Štyrikrát sa predstavili na Majstrovstvách CONCACAF z ktorých majú dve bronzové úspechy.
Curaçajské národné futbalové mužstvo (1921 – 1958)

Národný futbalový tím Teritória Curaçao bol bývalý oficiálny tím Curaçaa na medzinárodných futbalových akciách. Územie Curaçao sa 15. decembra 1954 pripojilo k Holandským Antilám futbalový tím ale pôsobil ešte do roku 1958.
Zavesení v prievane

Zavesení v prievane je ôsmy štúdiový album slovenskej rockovej skupiny Metalinda. Album v roku 2000 vydalo hudobné vydavateľstvo Meta Music.
Patrik Hrehorčák

Patrik Hrehorčák (* 18. marec 1999, Poprad) je slovenský hokejový útočník. Reprezentoval národné mužstvo Slovenska vo všetkých mládežníckych kategóriách, za debutoval v roku 2021. Pochádza z hokejovej rodiny, jeho otec a brat sú tiež hokejisti.
Klubový hokej.
Hrehorčák je odchovancom popradského a třineckého hokeja. V sezónach 2017/18 a 2018/19 pôsobil v zámorí, v týme QMJHL Rouyn-Noranda Huskies. V sezónach 2020/21 a 2021/22 získal titul s HC Oceláři Třinec.
Kaliňák (priezvisko)

Kaliňák je slovenské priezvisko, ktoré je najčastejšie rozšírené na východnom Slovensku v Medzilaborciach (okres Medzilaborce), meste Svidník (okres Svidník) a Prešove (okres Prešov) a v súčasnosti aj Bratislave. Nositelia majú rusínsky pôvod.
Ostré brdo

Ostré brdo () je vrch vo Veľkej Fatre. Leží nad obcou Liptovské Revúce, približne východne od Turčianskych Teplíc.
Poloha.
Nachádza sa v strednej časti Veľkej Fatry, v geomorfologickom podcelku Hôľna Fatra. Leží v Žilinskom kraji, v okrese Ružomberok a na katastrálnom území obce Liptovské Revúce. Najbližším sídlom sú východne ležiace Liptovské Revúce, juhovýchodne ležia Motyčky a Staré Hory. Vrch patrí do Národného parku Veľká Fatra.
Opis.
Ostré brdo je súčasťou bočnej rázsochy, ktorá vybieha z Ostredka () východným smerom. Na severe ju vymedzuje Zelená dolina, južne sa tiahne Suchá dolina. Severným smerom sa nachádzajú Chyžky () a Ploská (), východným Brnovské (), Čierna hora () a Šturec (), južným Veterný vrch () a Repište () a západným Frčkov (), Ostredok a Suchý vrch (). Masív patrí do povodia rieky Váh a jej čiastkového povodia Revúcej; tá odvodňuje južné svahy hrebeňa, vodu zo severnej časti odvádza Lopušná. Na vrchol nevedie značený turistický chodník.
Výhľady.
Vrcholová časť je pokrytá nesúvislým, riedkym lesom s horskými lúkami, umožňujúcimi obmedzený rozhľad. Z vhodných lokalít je možné pozorovať okolité veľkofatranské vrcholy, pri priaznivých podmienkach vidieť tiež Nízke Tatry, Veporské vrchy, Poľanu, Javorie, ojedinele aj Vysoké Tatry.
Prístup.
Na vrchol nevedie značený chodník, no údoliami na severe i juhu vedú chodníky na hlavný hrebeň.
Oceánsky pohár národov 1996

Oceánsky pohár národov 1996 bol tretím ročníkom Oceánskeho poháru národov. Finálový turnaj v ktorom hrali štyri tímy nemal hostiteľa a hral sa na dvojzápasy v semifinále a finále. Turnaj sa pretiahol od 10. novembra 1995 až do 1. novembra 1996.
Víťazom turnaja sa stala , ktorá zdolala vo finále v súčte oboch zápasov 11:0.
Finálový turnaj.
Semifinále.
Austrália vyhrala v súčte oboch zápasov 3:0
Tahiti vyhrali v súčte oboch zápasov 3:1
Finále.
Austrália vyhrala turnaj v súčte oboch zápasov zo skóre 11:0
Tutovky

Tutovky je deviaty štúdiový album slovenskej rockovej skupiny Metalinda. Album v roku 2003 vydalo hudobné vydavateľstvo Meta Music. Album "Tutovky" vyšiel na dvoch CD nosičoch: jeden bol zostavený z nových nahrávok, druhý bol kompilačným albumom, ktorý nadväzoval na kompiláciu "Hitovky (Best Of)", ktorá kapele Metalinda vyšla v roku 1999.
Fetisov Arena

Fetisov Arena () je športovo-koncertný komplex vo Vladivostoku, v Rusku. Hráva tu hokejový klub Admiral Vladivostok, ktorý hráva ruskú KHL. Kapacita tejto arény je 5 500 miest na sedenie a maximálna 7 000 divákov. Je využívaná hlavne ako hokejový komplex. Postavená bola v roku 2013. Pozostáva z hlavnej a tréningovej haly. V otváracom zápase v roku 2013 zdolal miestny Admiral Vladivostok - CSKA Moskva 4:2. Aréna nesie názov po Vjačeslavovi Fetisovovi, jednému z najslávnejších hokejistov všetkých čias. V aréne koncertovali známi umelci, napríklad Skillet, alebo Manowar.
Štefan Klein

Prof. Štefan Klein (* 6. október 1959, Nitra) je slovenský priemyselný dizajnér, konštruktér a vysokoškolský pedagóg. Je autorom dizajnu viacerých realizovaných aj vizionárskych dopravných prostriedkov, vrátane lietajúceho automobilu AeroMobil.
Životopis.
Vzdelanie.
V rokoch 19781983 študoval na Strojníckej fakulte STU, v rokoch 19851990 priemyselný dizajn na VŠVU v Bratislave a v rokoch 19921993 absolvoval postgraduálne štúdium na École régionale des beaux-arts v Saint-Étienne.
AeroMobil.
V roku 2010 založil spolu s Jurajom Vaculíkom firmu AeroMobil s.r.o. V rokoch 20102017 pôsobil v tejto firme ako spoluzakladateľ. Na projekte lietajúceho auta Aeromobil pracuje od štúdia na VŠVU (prvý variant bol témou jeho diplomovej práce). Svetový záujem odborných kruhov vzbudil tento unikátny projekt hybridného dopravného prostriedku vo verzii AeroMobil 3.0 po tom, čo ho predstavil na prestížnych podujatiach SAE Aerotech v Montreale v roku 2013 a Pioneers Festival vo Viedni roku 2014.
Fí väzba

Fí väzba (φ väzba) je druh kovalentnej chemickej väzby, v ktorej sa šesť lalokov jedného atómového orbitálu prekrýva so šiestimi lalokmi iného atómového orbitálu. To vedie k tvorbe väzbového molekulového orbitálu s troma uzlovými rovinami, v ktorých sa zároveň nachádza medzijadrová os, ktorá prechádza cez jadrá oboch atómov.
Grécke písmeno φ, ktorým sa táto väzba označuje, odpovedá f orbitálom, keďže symetria φ väzby je pri pohľade na medzijadrovú os rovnaká ako symetria zvyčajných (šesťlalokových) f orbitálov 
V roku 2005 bola popísaná molekula, U2 s väzbou U−U, ktorá by mohla mať fí väzbu. Neskoršie štúdie, ktoré zahrnuli i spin-orbitálnu interakciu, však ukázali, že táto molekula má väzbu len štvrtého rádu (a teda fí väzbu neobsahuje). Prítomnosť fí väzby bola predpovedaná i u iných zlúčenín, hlavne u metalocénov s aktinoidmi. Boli publikované experimentálne dáta ukazujúce prítomnosť fí väzby medzi atómom tória a cyklooktatetraénom v molekule torocénu doplnené i o výpočtovú analýzu.
Štrochy

Štrochy () je vrch vo Veľkej Fatre. Leží nad obcou Blatnica, približne východne od Turčianskych Teplíc.
Poloha.
Nachádza sa v strednej časti Veľkej Fatry, v geomorfologickom podcelku Hôľna Fatra. Leží v Žilinskom kraji, v okrese Martin a na katastrálnom území obce Blatnica. Najbližšími sídlami sú východne ležiace Liptovské Revúce, juhovýchodne ležiace Motyčky a Staré Hory, severozápadným smerom sa nachádzajú Necpaly a Blatnica. Vrch patrí do Národného parku Veľká Fatra.
Opis.
Štrochy leží v krátkej rázsoche, ktorá vybieha z masívu Ostredka () západným smerom. Severné svahy hrebeňa klesajú do Vrátnej doliny, juhozápadné vymedzuje Dedošová dolina a južné dolina Dolné Veterné. Severným smerom susedí Biela skala () a Láclavovská (), východne leží Suchý vrch () a Ostredok (), južne Krížna () a Kráľova skala () a západne Skalná () a Lubená (). Masív patrí do povodia rieky Váh, resp. jeho čiastkového povodia rieky Turiec, kde vodu odvádzajú prítoky Gaderského potoka. Na vrchol nevedie značený chodník, no blízkym sedlom vedie chodník na Ostredok. V západnej časti masívu je priepasť.
Výhľady.
Vrcholovú časť pokrýva súvislý, miestami riedky les, ktorý umožňuje veľmi obmedzený rozhľad. Z vhodných lokalít bez vyššej vegetácie je možné pozorovať okolité veľkofatranské vrcholy, pri priaznivých podmienkach tiež Malú Fatru, Strážovské vrchy a Veľký Choč.
Prístup.
Na vrchol nevedie značený chodník, preto prístup je možný chodníkom po hrebeni zo sedla za Štrochmi.
Fiona Shaw

Fiona Mary Wilsonová CBE (; * 10. júl 1958, County Cork, Írsko), známa ako Fiona Shaw, je írska herečka. Stvárnila úlohu Petunie Dursley vo filmovej sérii Harry Potter (20012010).
Detstvo a mladosť.
Je dcérou fyzičky a očného chirurga. Navštevovala strednú školu na Scoil Mhuire v Corku a získala titul z filozofie na University College Cork.
Kariéra.
Navštevovala Kráľovskú akadémiu dramatických umení (RADA) v Londýne. Veľký ohlas získala v divadelnej inscenácii "The Rivals" od Brinsleyho Sheridana. Venovala sa divadelnej práci a neskôr aj filmovej. V roku 1996 sa objavila vo filme "Jana Eyrová", po boku Anny Paquin, Geraldine Chaplin a Charlotte Gainsbourg.
V rokoch 2001 až 2010 sa objavila v piatich dieloch filmovej série Harry Potter, kde stvárnila Harryho tetu Petuniu Dursley. V roku 2006 mala vedľajšiu, no kľúčovú úlohu vo filmovej dráme "Čierna Dahlia".
V roku 2011 sa pripojila k hereckému obsadeniu televízneho seriálu "", kde sa objavila vo štvrtej sérii seriálu. Od roku 2018 je súčasťou televízneho seriálu "Killing Eve", kde hrá po boku Sandry Oh a Jodie Comer. V rovnakom roku účinkovala aj v televíznom seriály "Mrs. Wilson", po boku herečky Ruth Wilson. 
Súkromný život.
V minulosti mala síce niekoľko vzťahov s mužmi, ale v súčasnosti sa hlási k lesbickej orientácii. V rokoch 2002 až 2005 bola jej partnerkou Saffron Burrows, pd roku 2018 je jej manželkou srílanská ekonómka Sonali Deraniyagala.
Roman Gennadievič Iľjin

Roman Gennadievič Iľjin (; * 2. júl 1970, Moskva, ZSSR) je bývalý ruský hokejový útočník.
S hokejom začínal vo veku 9 rokov v drese moskovského Dinama. Za hlavný tím debutoval v sezóne 1990/91. V rokoch 1993, 1995 a 1996 sa stal s klubom majstrom Ruska a v sezóne 1996/97 kapitánom mužstva.
V roku 1997 prestúpil do klubu HC Slovan Bratislava. Vo svojej prvej sezóne získal so Slovanom majstrovský titul. V nasledujúcej sezóne bol najproduktívnejším hráčom extraligy a so Slovanom vyhral základnú časť a dostal sa do finále, kde však podľahol HC Košice. V sezóne 1999/00 získal svoj druhý majstrovský titul na Slovensku. Spolu na Slovensku odohral 159 zápasov v ktorých získal 166 kanadských bodov a je považovaný za jedného z najlepších zahraničných hráčov na Slovensku.
Po úspechoch na Slovensku sa vrátil do Ruska, kde hrával najvyššiu súťaž za CHK Lokomotiv (Jaroslavľ) a CHK Viťaz. Po skončení aktívnej kariéry sa stal súčasťou tímu „legiend hokeja“.
Park Jozefa Miloslava Hurbana

Park Jozefa Miloslava Hurbana je park v Bratislave, v mestskej časti Rača. Nachádza sa medzi ulicami Púchovská a Detvianska.
Stredná odborná škola informačných technológií (Bratislava, Hlinícka 1)

Stredná odborná škola informačných technológií Hlinícka 1 je stredná škola v Bratislave pôsobiaca aj ako centrum odborného vzdelávania a prípravy pre elektrotechniku a informačné technológie.
Štúdium je 4-ročné, ukončené maturitou. Škola poskytuje vzdelanie v troch študijných odboroch:
Škola v priebehu štúdia žiakom umožňuje získať certifikát akadémie CISCO CCNA a po úspešnom zložení maturitnej skúšky aj osvedčenie §21 - elektrotechnická spôsobilosť. Absolvent na základe maturitného vysvedčenia štandardne získava aj výučný list.
Škola je členom Asociácie spoločností IT priemyslu, Zväzu elektrotechnického priemyslu SR a Slovenskej obchodnej a priemyselnej komory. Úzko spolupracuje a zabezpečuje praktické vyučovanie pre študijné odbory mechanik počítačových sietí a mechanik elektrotechnik aj v systéme duálneho vzdelávania so spoločnosťami Dell Technologies a Západoslovenská distribučná.
V roku 2020 prešla budova SOŠ IT rekonštrukciou interiéru a exteriéru, ako aj kompletnou modernizáciou odborných učební a nákupom nového vybavenia pre odborné vyučovanie. Súčasťou komplexu je aj školský internát.
Stredná odborná škola informačných technológií

Stredná odborná škola informačných technológií môže byť:
Biológia (album)

Biológia je desiaty štúdiový album slovenskej rockovej skupiny Metalinda. Album v roku 2005 vydalo hudobné vydavateľstvo Meta Music. Album "Biológia" vyšiel na dvoch nosičoch nosičoch: jeden CD album bol zostavený z nových nahrávok, druhý na DVD bol kompiláciou videonahrávok skladieb kapely Metalinda.
Minsk Arena

Minsk Arena () je športovo-koncertný komplex v Minsku, hlavnom meste Bieloruska. Hráva tu hokejový klub CHK Dynama-Minsk, ktorý hráva ruskú KHL. S kapacitou 15 086 miest je to najväčší hokejový štadión KHL. Je súčasťou komplexu, ktorý tvorí krasokorčuliarsky štadión s kapacitou 3 000 divákov a velodrom s kapacitou 2 000 divákov. Výstavba bola zahájená v roku 2006, otvorenie prebehlo v roku 2010.
Emil Barč

Emil Barč (* 15. máj 1924, Trnava† 19. december 2004, Trnava) bol slovenský fotograf, pôsobiaci v Trnave, priekopník farebnej fotografie. Jeho meno sa stalo v 60. rokoch minulého storočia slávnym s súvislosti s kauzou „falošných filmárov“ v Čachticiach.
Život a tvorba.
O fotografovanie sa začal zaujímať ako desaťročný, kedy dostal svoj prvý fotoaparát. Absolvoval odbornú školu a vyučil sa v ateliéri trnavského fotografa Milana Petroviča, ktorý predtým pôsobil v Paríži a u trenčianskej fotografky Marie Holoubkovej. Pôsobil na Pedagogickej fakulte Trnavskej univerzity. Na konte mal mnoho úspešných výstav, špeciálne sa venoval farebnej fotografii v dobe, keď boli polychromatické postupy veľmi náročné na realizáciu.
Falošní filmári v Čachticiach.
V máji roku 1961 Emil Barč spolu s komplicom Ladislavom Fabianičom (toho času obaja zamestnanci ŠGÚDŠ) presvedčili s použitím prázdnych kamier a falošných filmárskych preukazov občanov obce Čachtice, že u nich idú natáčať film o Alžbete Bátoriovej. Nakoľko viacerým sľúbili veľké honoráre a účinkovanie v zahraničnej produkcii, v priebehu niekoľkých týždňov im občania obce poskytovali ubytovanie a stravu zadarmo. Na podvod sa prišlo náhodou, keď sa 14. júna o filmovaní dopočul režisér Štefan Uher, ktorý bol práve v Novom Meste nad Váhom a išiel sa do Čachtíc pozrieť. Obaja boli následne odsúdení za trestný čin podvodu, výtržníctva a rozkrádania majetku v socialistickom vlastníctve. Emil Barč dostal okrem toho obvinenie za trestný čin ohrozenia mravnosti (podľa niektorých výpovedí počas „konkurzov“ opakovane fotil ženy z obce nahé) a Ladislav Fabianič falšovanie a pozmeňovanie úradnej listiny (v súvislosti s falšovaním filmárskych preukazov).
Udalosť sa stala v Československu legendárnou, Čachtice si vďaka nej vyslúžili posmešnú prezývku "Filmárovce". Dostala sa do knihy Ladislava Mňačka "Súdruh Münchhausen", bol o nej natočený film "Filmárovce, alebo Čachtice 1961" režisérky Kristíny Klimekovej.
Slovenská vesmírna kancelária

Slovenská vesmírna kancelária () bola zriadená dňa 1. januára 2021 na Ministerstve školstva, vedy, výskumu a športu Slovenskej republiky (MŠVVaŠ SR) uznesením vlády SR č. 635/2020 zo 7. októbra 2020, v úzkom napojení na prístupový proces členstva Slovenska v ESA. Slovenská vesmírna kancelária pozostáva z dvoch zložiek:
Slovenská vesmírna kancelária sa stala v júni 2021 členom Eurisy, neziskového združenia so sídlom v Paríži, ktoré združuje vesmírne agentúry, výskumné inštitúcie a ​​podniky.
Pozri aj.
Mimovládne organizácie zameriavané na tvorbu vesmírnych politík:
Varechovský potok

Varechovský potok môže byť:
Hold On

Hold On môže byť:
Tri červené vlajky

Tri červené vlajky (čín. 三面红旗 – pchin-jin: "Sānmiàn hóngqí") bol ideologický slogan na konci 50. rokov, ktorý vyzýval čínsky ľud k vybudovaniu socialistického štátu. Slogan pozostával z Generálnej línie pre socialistickú výstavbu, Veľkého skoku vpred a ľudových komún.
Po 5 ročnom pláne pokračovala Čínska ľudová republika vo svojej socialistickej výstavbe zavedením „Hnutia troch červených vlajok“. Všeobecná línia nariadila čínskemu ľudu, aby: „išiel naplno, mieril vysoko a vybudoval socializmus s väčšími, rýchlejšími, lepšími a hospodárnejšími výsledkami.“ Do konca roku 1958 boli takmer všetci čínski roľníci zoorganizovaní do tzv. komún (v každej bolo v priemere 5 000 domácností). Všetok majetok, ktorý bol v súkromnom vlastníctve bol buď zhabaný pre obce alebo pridelený jednotlivým komúnam. Ľudia nemali povolené variť si vlastné jedlo a namiesto toho jedli v spoločných jedálňach.
Veľký skok vpred, ktorý sa začal v roku 1958, bol plán na rýchlu modernizáciu vtedajšej Číny s využitím obrovských čínskych pracovných zdrojov v poľnohospodárskych a priemyselných projektoch. Skok namiesto toho však viedol k hospodárskej deštrukcii a desiatkam miliónov úmrtí, ktoré boli spôsobené hladomorom. Začiatkom roku 1962 bol plán z väčšej časti zastavený. Začiatkom 60. rokov sa členstvo v komúnach postupne obmedzovalo, pričom bolo opäť povolené určité súkromné ​​vlastníctvo majetku a tiež podnikanie. Komúny pokračovali, až pokým neboli začiatkom 80. rokov 20. storočia za vlády Tenga Siao-pchinga zrušené.
Danzig

Danzig môže byť:
Harry Macourek

Harry Macourek, rodným menom Karel Macourek (* 11. apríl 1923, Banská Hodruša† 13. január 1992, Praha) bol český dirigent, hudobný dramaturg, zbormajster a hudobný skladateľ slovenského pôvodu.
Život a dielo.
Pôvodným povolaním bol dirigent, pretože dirigovanie vyštudoval začiatkom 50. rokov na pražskej Akadémii múzických umení. Komponovanie študoval iba súkromne nad rámec základného štúdia. Išlo o veľmi všestranného hudobníka, ktorý sa počas svojho života venoval rôznym hudobným žánrom a štýlom, vrátane populárnej hudby, cez jazz až po hudbu scénickú, filmovú i vážnu.
Kultovou sa stala jeho znelka k slovenskému televiznemu seriálu pre deti, Spadla z oblakov.
Haľamova kopa

Haľamova kopa () je vrch vo Veľkej Fatre. Leží nad obcou Blatnica, približne východne od Turčianskych Teplíc.
Poloha.
Nachádza sa v strednej časti Veľkej Fatry, v geomorfologickom podcelku Bralná Fatra. Leží v Žilinskom kraji, v okrese Martin a na katastrálnom území obce Blatnica. Najbližšími sídlami sú severozápadne ležiaca Blatnica, západne obec Mošovce a Turčianske Teplice. Vrch patrí do Národného parku Veľká Fatra.
Opis.
Haľamova kopa leží v mohutnom bočnom hrebeni, ktorý vedie z masívu Krížnej () západným smerom cez Smrekov () na Ostrú (). Severným smerom sa nachádza vrch Chládkové úplazy () a Kozia skala (), západným Drienok (), južným Veľký Rakytov () a Krásny kopec () a východným smerom Smrekov, Ostredok () a Skalná (). Masív patrí do povodia rieky Turiec; východné svahy odvodňuje Selenec do Gaderského potoka, západné Blatnický potok. Na vrchol nevedie značený chodník, no blízkym sedlom vedie chodník na Smrekov. Severovýchodná časť patrí do Národnej prírodnej rezervácie Padva, juhozápadné do NPR Veľká Skalná a západné do NPR Tlstá. 
Výhľady.
Vrcholovú časť pokrýva súvislý, miestami riedky les, ktorý umožňuje veľmi obmedzený rozhľad. Z vhodných lokalít bez vyššej vegetácie je možné pozorovať okolité veľkofatranské vrcholy, pri priaznivých podmienkach tiež Malú Fatru, Strážovské vrchy, Vtáčnik, Javorie a Veľký Choč.
Prístup.
Na vrchol nevedie značený chodník, preto prístup je možný chodníkom po hrebeni zo zelenej značky, vedúcej z Blatnice na Smrekov. Územie Haľamovej kopy je celé súčasťou národných prírodných rezervácií, preto pohyb turistov je tu nežiadúci.
Majstrovstvá Ázie vo futbale 1988

Majstrovstvá Ázie vo futbale 1988 bol deviatym ročníkom Majstrovstiev Ázie vo futbale, medzinárodného futbalového turnaja pre národné tímy pod hlavičkou Ázijskej futbalovej konfederácie (AFC). Turnaj hostil Katar a hral sa od 2. do 18. decembra 1988.
Víťazom turnaja sa stala , ktorá vo finále zdolala Južnú Kóreu.
Kvalifikované tímy.
Na turnaj sa kvalifikovalo 10 tímov. Pre a išlo o debut na turnaji.
Moja hviezda žije

Moja hviezda žije (No 16) je dvanásty štúdiový album slovenskej rockovej skupiny Metalinda. Album v roku 2019 vydalo hudobné vydavateľstvo Meta Music. 
Svojim počtom skladieb (20) je tento hudobný nosič porovnateľný so štandardnými dvojalbumami. K prvej jeho skladbe, „Láska zvíťazí“, bol ešte v roku 2018 nahraný videoklip. Bonusmi albumu sú štyri hymny: slovenská, česká, hymna Turčianskych Teplíc a hymna, ktorú kapela Metalinda nahrala pre slovenských fanúšikov motocyklovej značky Harley Davidson.
Webová gramotnosť

Webová gramotnosť (), resp. internetová gramotnosť predstavuje súbor kompetencií potrebných k aktívnemu využívaniu internetového prostredia, konkrétne kompetencie: 1) participácie vo webovom prostredí, 2) percepcie informácií na internete a 3) produkcie informácií na internete. Hoci sa webová gramotnosť dotýka rôznych kompetencií, jednotlivcovi umožňuje užitočne a zmysluplne využívať internet a podieľať sa na tvorbe jeho obsahu. Tieto kompetencie sú v rôznej miere v prienikoch s konceptom informačnej, digitálnej, mediálnej i čitateľskej gramotnosti.
Oblasť participácie zahŕňa kompetencie pripojiteľnosti a spojiteľnosti s ostatnými používateľmi internetu, kompetencie ochrany v on-line prostredí, kompetencie v oblasti otvoreného prístupu, kompetencie kolaborácie a prispievania a napokon kompetencie zdieľania obsahov. S konceptom informačnej gramotnosti výrazne súvisí aj druhý tematický okruh webovej gramotnosti súvisiaci s percepciou internetových obsahov – čítanie. To zahŕňa kompetencie vyhľadávania na internete, používania navigácie na internetových stránkach, syntézy informácií z rôznych zdrojov, hodnotenie nájdených informácií a zdrojov. Tretia oblasť, písanie, už svojimi kompetenčnými nárokmi koncept informačnej gramotnosti prevyšuje. Patria sem kompetencie v oblasti pretvárania pôvodného obsahu (), revízia a úprava digitálneho obsahu, produkcie digitálnych obsahov a objektov, znalosti programovacích jazykov a kódovania a napokon dizajnovania digitálneho obsahu.
S webovou gramotnosťou úzko súvisí aj koncept sieťovej gramotnosti () ako súboru kompetencií potrebných pre vyhľadanie, prístup a využívanie informácií v sieťovom prostredí internetu vrátane vedomostí o globálnych sieťových službách a zdrojov a systému fungovania týchto sietí.
Mapa webovej gramotnosti.
Mozilla Foundation je nezisková organizácia, ktorá podporuje otvorenosť, inovácie a participáciu na internete. Po konzultácii s komunitou zainteresovaných strán z formálneho a neformálneho vzdelávania, ako aj priemyslu, vytvoril webovú mapu gramotnosti. Webová gramotnosť je opísaná ako „zručnosti a kompetencie potrebné na čítanie, písanie a účasť na webe“. Práca na tom, čo sa pôvodne nazývala „Štandardná“ webová gramotnosť, sa začala začiatkom roka 2013. Verzia 1.0 bola spustená na festivale Mozilla koncom toho roku. V budúcnosti sa „štandard“ považoval za problematický a proti étosu toho, čo sa komunita Mozilla snažila dosiahnuť.
"Literacy Verzia 1.1" Webovej mapy gramotnosti bola vydaná začiatkom roka 2014 a je základom sekcie zdrojov pre tvorcov webových stránok Mozilla Foundation, kde môžu študenti a mentori nájsť aktivity, ktoré im pomôžu učiť súvisiace oblasti. Hoci mapa webovej gramotnosti je zoznamom oblastí, zručností a kompetencií, najčastejšie je reprezentovaná ako mriežka kompetencií.
Komunita Mozilla dokončila verziu 1.5 mapy webovej gramotnosti koncom marca 2015. To zahŕňa malé zmeny vo vrstve kompetencií a komplexné preskúmanie zručností, ktoré obsahujú.
Preston North End FC

Preston North End FC (celým názvom: Preston North End Football Club) je profesionálny anglický futbalový klub, sídliaci v meste Preston. Domáce zápasy hrajú na štadióne Deepdale s kapacitou 23 404 miest.
Úspechy.
1889,1890 
1889, 1938
Capella

Capella môže byť:
Curt Frenzel Stadion

Curt Frenzel Stadion je zimný štadión v nemeckom Augsburgu. Dokončený bol v roku 1938. Primárne sa využíva na ľadový hokej. Do roku 2013 bol prekrytý len strechou a bol dlhodobo jediným outdoorovým štadiónom DEL.
Názov je odvodený od Curta Frenzela, prezidenta Augsburger Panther, zakladateľa novín Augsburger Allgemeine a dlhoročného podporovateľa hokeja v Augsburgu a okolí.
Curt Frenzel Stadion bol dejiskom juniorských majstrovstiev sveta v roku 1981 a Deutschland Cupu v rokoch 2015 až 2017.
Noc s Metalindou

Noc s Metalindou je koncertný album slovenskej rockovej skupiny Metalinda. Album v roku 1996 vydalo hudobné vydavateľstvo Meta Music. 
Nahrávky na album vznikli počas koncertného turné skupiny Metalinda, ktoré malo spoločný názov „Noc s Metalindou“. Nahrávalo sa v mestách Gelnica, Revúca, Moravský Ján, Banská Bystrica, Rimavská Sobota, Nitra, Vráble, Partizánske, Ružomberok, Prešov, Veľké Kapušany, Trebišov, Michalovce a Vranov nad Topľou. Medzi nahrávkami sú všetky vtedajšie osvedčené hity kapely a jedna originálna skladba, „V nebi sa už nemusíme stretnúť“, ktorá je na tomto albume v elektrickej hardrockovej verzii. K tejto skladbe bol nakrútený videoklip, na ktorom je zostrih záberov z koncertného turné. Na tomto turné prebehla počas koncertov krátka súťaž, na ktorej náhodní diváci, deti z publika, zaspievali niektorú z piesní kapely. Skladba „V nebi sa už nemusíme stretnúť“ neskôr vyšla v akustickej verzii aj na nasledujúcom štúdiovom albume skupiny Metalinda, ktorý v roku 1966 vydali pod názvom "Na kolenách". Ďalšou nahrávkou, ktorá sa na tomto albume môže považovať za bonus je pieseň „Kovový kráľ“. Skupina Metalinda ju nahrala s predskupinou ich koncertného turné, ktorou bola kapela Dorian Gray.
Pavol Jursa

Ing. Pavol Jursa (* 27. júl 1954, Trenčín) je slovenský scenárista, básnik, textár a producent. Autor mnohých hudobných hitov skupiny Elán.
Životopis.
V Trenčíne absolvoval Gymnázium Ľudovíta Štúra, potom študoval na Fakulte riadenia na Vysokej škole ekonomickej v Bratislave. V Slovenskom národnom divadle bol Pavol Jursa zástupcom umeleckého šéfa opery a baletu. Po roku 1989 bol ekonómom II. tvorivo-výrobnej skupiny na výrobu hraných filmov v Slovenskej filmovej tvorbe. Neskôr pracoval v marketingovom oddelení Televízie Markíza. V rokoch 20072008 zastával pozíciu riaditeľa ochrannej autorskej organizácie SOZA.
Scenáristická a producentská činnosť.
V roku 1994 založil s Jozefom Heribanom a Jozefom Slovákom produkčnú spoločnosť TATRA STAR, s.r.o., v ktorej vznikol v rokoch 1992 - 1996 úspešný seriál televíznych grotesiek "Bud Bindi" v hlavných úlohách s Miroslavom Nogom a Stanislavom Dančiakom. Spolu s Jozefom Heribanom a Jozefom Slovákom seriál napísal, režíroval, aj produkoval. Jednotlivé diely seriálu "Bud Bindi" získali Zlatú cenu na 28. MFF v Houstone (1995), „Striebornú vežu“ na 39. MFF v San Francisku (1996) a Čestné uznanie na 19. MFF Philadelphia (1996). Prvý a druhý diel bol dvakrát v najužšom finále na hlavnú cenu "Golden Rose" na Medzinárodnom televíznom a filmovom festivale v Montreux (1993 a 1994). "Bud Bindi" bol predaný do 27 krajín sveta.
Textár piesní.
Pavol Jursa je autorom viacerých textov piesní v slovenskej populárnej hudbe. Najznámejšie sú jeho texty, ktoré zložil pre skupinu Elán, ale má na svojom konte viacero známych hitov skupiny Team a Metalinda.
S lídrom skupiny Elán, Jožom Rážom sa pozná od roku 1973, t.j. od doby kedy popri štúdiu na Vysokej škole ekonomickej chodil tancovať do súboru Lúčnica. Jeho tanečnou partnerkou bola vtedy dcéra umeleckého šéfa súboru, Štefana Nosáľa, Barbora, ktorá sa neskôr stala Rážovou manželkou. Texty pre prvé skladby kapely Elán Pavol Jursa nenapísal pre Joža Ráža. Jeho texty sú na prvom štúdiovom albume kapely Elán, "Ôsmy svetadiel" v piesňach „Čakám ťa láska“ a „Ja viem“, ktoré na debutový album skupiny skomponoval Vašo Patejdl.
Christopher Meloni

Christopher Meloni (* 2. apríl 1961, Washington, D. C., USA) je americký herec, známy z televízneho seriálu "Law &amp; Order: Special Victims Unit", kde stvárnil rolu detektíva Elliota Stablera.
Detstvo a mladosť.
Meloni sa narodil vo Washingtone D.C, ako najmladší z troch detí. Jeho otec bol endokrinológ a jeho matka žena v domácnosti. Má kanadský, francúzsky a taliansky pôvod. Jeho pradedo sa narodil na Sardínii.
Počas štúdia hral aktívne futbal a študoval herectvo na University of Colorado v Boulder a ukončil štúdium histórie v roku 1983. Po promócii odišiel do New Yorku, kde pokračoval v štúdiu herectva.
Krátko predtým, ako sa začal venovať hereckej kariére, pracoval ako vyhadzovač, barman a osobný tréner.
Kariéra.
V roku 1996 si zahral po boku Jennifer Tilly a Giny Gershon v trileri "Bound". V rokoch 1998 až 2003 si zahral bisexuálneho zločinca v televíznom seriály HBO, "Oz". O rok neskôr získal rolu detektíva Elliota Stablera v detektívnom seriály "Law &amp; Order: Special Victims Unit". Za svoj herecký výkon v televíznom seriály získal v roku 2006 nomináciu na ocenenie Emmy Award.
V roku 2002 si zahral hlavnú úlohu v trileri "Vražda v Greenwich". Po boku Diane Lane, Richarda Gerea a Violy Davis si zahral vo filme "Nečakaná láska" z roku 2008. O rok neskôr si zahral v trilery "Smrtiaca nákaza", kde si zahral po boku hercov ako Piper Perabo, Lou Taylor Pucci, Chris Pine a Kiernan Shipka.
V roku 2012 hosťoval v televíznom seriály ', kde sa objavil v piatych epizódach a stvárnil upíra Romana. V roku 2014 sa pripojil k hereckému obsadeniu filmu '. V rovnakom roku si zahral aj v komédii "They Came Together".
V roku 2017 stvárnil hlavnú úlohu v komediálnej dráme "Happy!", ktorá sa v roku 2019 dočkala aj druhej série. V roku 2019 tiež hosťoval v televíznom seriály "Príbeh služobníčky " a v rovnakom roku daboval aj postavu "Jima Gordona" v animovanom televíznom seriály "Harley Quinn". V marci 2020 oznámil, že si zopakuje rolu detektíva Elliota Stablera v spin-offe "Law &amp; Order: Organized Crime".
Súkromný život.
Od roku 1995 je ženatý za produkčnú dizajnérku Doris Sherman Meloni (rod. Williams), s ktorou má dve deti narodené prostredníctvom náhradného rodičovstva. V roku 2007 bol uvedený do atletickej Siene slávy svojej strednej školy, ako člen neporazeného futbalového tímu z roku 1978. V roku 2014 Meloni kúpil dom, ktorý sa preslávil v televíznej show "Dobrodružstva Ozzieho a Harriet".
Meloni je podporovateľom LGBT+ ľudí. Spoločne s hercom Jakeom Gyllenhaalom a režisérom Angom Leeom získal cenu za rovnosť kampane za ľudské práva za svoju prácu v oblasti LGBT problematiky. V roku 2011 sa tiež objavil vo videu „New Yorkers for Marriage Equality“.
V roku 2006 bol zaradený časopisom People medzi "Najsexi mužov na svete".
Podporoval neziskovú organizáciu Feed the Children, kvôli ktorej sa prihlásil do súťaže "Celebrity Poker Showdown". V ôsmej sérii skončil na druhom mieste, za herečkou Robin Tunney. Účinkoval tiež v "Celebrity Jeopardy!", kde porazil svojich kolegov zo "Law &amp; Order: Special Victims Unit" a výhru rozdelil medzi neziskové organizácie Big Apple Circus Clown Care Program a Montefiore Advocacy Center.
Svätá Katarína

Svätá Katarína može byť:
Šimonosecká mierová zmluva

Šimonosecká mierová zmluva (; tradičná čínština: 馬關條約, zjednodušená čínština: 马关条约, pchin-jin: Mǎguān tiáoyuē) bola mierová zmluva podpísaná medzi Čínou a Japonskom 17. apríla v roku 1895. Jej podpísaním sa skončila prvá čínsko-japonská vojna.
Zmluva bola podpísaná v pavilóne Šunpanró v japonskom meste Šimonoseki. Zaznamenáva koniec mierovej konferencie, ktorá sa začala 20. marca 1895 medzi čínskou vládou dynastie Čching a vládou Japonskej ríše.
Hlavnými následkami zmluvy bol presun suverenity nad ostrovom Taiwan do Japonska čo znamená, že Čína prichádza o Taiwan. Ďalším následkom je zriadenie japonského protektorátu nad Kórejským polostrovom. Tu Čína stratila všetok svoj vplyv.
Závery zmluvy.
Zmluva ukončila prvú čínsko-japonskú vojnu pričom Japonsko vyhráva. V tejto zmluve Čína uznala nezávislosť Kórey a vzdala sa akýchkoľvek územných nárokov na túto krajinu, a dostáva sa pod vplyv Japonska. Čína tiež prenechala Japonsku polostrov Liao-tung, ktorý bude neskôr nútená prenechať Rusku, Ťin-čou, južný cíp provincie Liao-ning, ako aj ostrov Taiwan a súostrovie Peskadorské ostrovy. Rusko, Francúzsko a Nemecko neskôr prinútili Japonsko vrátiť Liao-ning Číne výmenou za väčšiu kompenzáciu, ako predtým poskytovala zmluva.
Okrem územných strát Čína súhlasila zaplatiť Japonsku dvesto miliónov taelov (v tom čase sa to rovnalo stopäťdesiatim miliónom dolárov) ako vojnovú kompenzáciu. Navyše súhlasila s otvorením prístavov a riek pre medzinárodný obchod. Rusko bolo ochotné poskytnúť Číne pôžičku –– v skutočnosti z francúzskych peňazí, aby mohla zaplatiť kompenzáciu dohodnutú s Japonskom.
Deň Európy

Deň Európy je dňom výročia Schumanovej deklarácie, ktoré pripadá na 9. mája. V tento deň v roku 1950 predniesol kľúčový prejav francúzsky minister zahraničných vecí Robert Schuman. V tom čase sa národy v Európe stále vyrovnávali s ničivými následkami druhej svetovej vojny, od konca ktorej uplynulo len 5 rokov. V prejave, ktorý sa neskôr začal označovať ako Schumanova deklarácia, načrtol myšlienku novej formy politickej spolupráce v Európe, pri ktorej by jej členovia spoločne riadili produkciu kľúčových komodít a vojna medzi európskymi národmi sa tak stala nemysliteľnou. Návrh Roberta Schumana sa považuje za začiatok budovania spoločenstva krajín známeho pod názvom Európske spoločenstvo pre uhlie a oceľ, predchodcu súčasnej Európskej únie.
Boj proti trom a piatim zlám

Kampane proti trom a piatim zlám (zjednodušené znaky: 三反五反 – pchin-jin: sān fǎn wǔ fǎn) boli nárazové kampane, ktoré sa uskutočnili od 50. do 70. rokov 20. storočia v Číne; išlo o Maove kampane, ktoré boli primárne namierené proti statkárom a bohatej buržoázii. Práve oni boli obviňovaní z vykorisťovania roľníkov a robotníkov.
V rámci boja proti statkárom a bohatej buržoázii bola v roku 1951 zavedená kampaň „Boja proti trom zlám“. Jej hlavným cieľom bol boj proti korupcii, plytvaniu a byrokracii. Cielila na úradníkov a členov strany. O rok na to v roku 1952 bola vyhlásená druhá kampaň „Boj proti piatim zlám“ namierená proti buržoázii. Piatim zlám sa rozumelo úplatkárstvo, krádež štátneho majetku, daňové úniky, podvody v rámci štátnych zákaziek a súkromné špekulácie.
Výsledky týchto kampaní sa nedajú dobre analyzovať, pretože aj v nasledujúcich rokoch bola korupcia prítomná v mnohých politických machináciách.
Kampaň proti „trom zlám“ si dáva za cieľ bojovať proti následovným aspektom (zjednodušené znaky: 三反”运动 – pchin-jin: sān fǎn yùndòng):
Kampaň proti „piatim zlám“ si dáva za cieľ bojovať proti následovným aspektom (zjednodušené znaky: 五反”运动 – pchin-jin: wǔ fǎn yùndòng)